### Beslutningstema

I denne sag skal der træffes en principbeslutning om, hvorvidt der skal gives dispensation fra bevarende lokalplan nr. 05.67.01 for [adresse] til, at isætte tagvinduer i et vestslesvigsk hus med bevaringsværdi 3.

### Sagsfremstilling

Plan-, Land- og Byudvikling har i forbindelse med en byggeansøgning om etablering af en tagetage på adressen [adresse], [adresse], 6280 Højer modtaget en ansøgning om dispensation fra lokalplanen til isætning af Velux tagvinduer. Det drejer sig om to stk. 942 mm x 1600 mm tophængte Veluxvinduer og to stk. 942 mm x 920 mm faste Veluxvinduer, som alle skal sættes i tagfladen, der vender mod syd og baghaven væk fra gadebilledet. På nuværende tidspunkt består tagdækningen af mørke bølgeplader af fibercement. Ved fremtidig udskiftning vil tagbeklædningen bestå af dansk rød vingetegltagsten grundet brandsikkerhed.

Ejer af boligen begrunder sin ansøgning med argumenterne:

* *Vinduerne kan ikke ses fra hverken Byvej eller Syrenvej, dvs. kun fra baghaven.*
* *Uden tagvinduer kan 1. sal ikke uden lys benyttes til beboelse, og så er huset for lille til helårsbeboelse. Det ville medføre, at (på kort tid) samtlige bevaringsværdige huse kan forventes at blive til sommerhuse, hvilket jeg ikke kan forestille mig gavner hverken [adresse] eller husene.*

Ejendommen beliggende på adressen [adresse], [adresse], 6280 Højer og befinder sig indenfor lokalplanområdet for Lokalplan nr. 05.67.01. Ejendommen er opført i 1848 i vestslesvigsk byggeskik og er registreret med en SAVE-værdi 3 i [adresse] og Kulturstyrelsens register for fredede og bevaringsværdier bygninger. I lokalplanen er ejendommen optaget med ’høj bevaringsstatus’.

Lokalplanen foreskriver, at jf.

* § 7.1 For hele området gælder som hovedregel:
  + at døre og vinduer ikke må fremtræde som gennemgående bånd eller større sammenhængende glaspartier
  + at yderdøre og vinduer ved udskiftning skal være i overensstemmelse med den enkelte ejendoms oprindelige byggeskik
  + at i ny bebyggelse bør yderdøre og vinduer som hovedregel udføres af træ og males med dækkende maling
  + at beboelseshusenes ydervægge skal som hovedregel fremstå i røde teglsten, kalket eller vandskuret. Mindre mellembygninger, garager m.v. tillades med anden ydervæg, når det i øvrigt tilpasses omgivelserne
  + at tagene skal bestå af stråtag, røde teglsten eller skifer. Tejs Holst på mindre bygningsdele, mellembygninger, udhuse mm. tillades med anden tagbeklædning, når de i øvrigt tilpasses omgivelserne
  + at ny bebyggelse skal søges tilpasset de omliggende bygninger, således at der opnås en god helhedsvirkning.
* § 7.2. Væsentlige bygningsændringer såsom udskiftning af tagdækning, udhugning af gesimser, fjernelse af skorstenspiber og frontspidser, skalmuring eller ændring af facader, facadebehandling og facadefarve, udskiftning eller ændring af vinduer til anden type end den i forhuset oprindelige og ændring af materiale, farve eller glastype samt bortskæring af vinduessprosser ikke må finde sted uden byrådets særlige godkendelse.

Der er i lokalplanområdet ikke tidligere givet tilladelse til tagvinduer på ejendomme, som er optaget som bevaringsværdige.

Rasmus Nielsen, Land- og Byudvikling opstiller tre scenarier:

1. En dispensation til tagvinduer vil ændre administrationspraksis for bygningerne i lokalplanområdet, og forvaltningen åbner op for at ændre på bevaringsværdige bygninger på en måde, som ikke er i tråd med deres oprindelige byggeskik. Dispensation kan danne præcedens og resultere i, at området ændrer karakter over tid. Der gives afslag på ansøgningen om tagvinduer, og lokalplanens eksisterende administrationspraksis opretholdes.
2. Der gives afslag på ansøgningen om tagvinduer, men administrationspraksis lempes en anelse. Bodil Hansen tillades fremadrettet i lokalplanområdet, således at bygningerne bliver mere anvendelige og hjælper med at sikre, at landsbyen stadig bebos. Her sættes som betingelse, at kvistvinduerne skal tilpasses bygningens arkitektur og byggeskik samt tilpasses den dansk-røde vingetegltagsten, som bygningen i fremtiden skal beklædes med.
3. Der gives tilladelse til det ansøgte med den betingelse, at der kun gives dispensation til Velux GVO tagvinduer, hvis de vender væk fra vej og gadebilledet, således at påvirkningen af området formindskes, samtidig med, at det betinges, at vinduet skal sænkes i niveau med tagbeklædningen.

Det bemærkes, at en tilladelse vil forringe bygningens SAVE værdi.

Der er lavet nabohøring, der er ikke indkommet bemærkninger.

### Lovgrundlag

Planloven

### Indstilling Fagchefen for Klima, Plan og Udvikling indstiller,

at der træffes beslutning om valg af scenarie.

### Beslutning

Indstillingen godkendt, idet Teknik og Miljøudvalget godkendte scenarie 2.